Diari Oficial de la Generalitat Valenciana


Sumari del DOGV 5515, del 18-05-2007 (2007/5822)

RESOLUCIÓ de 28 de febrer de 2007, del secretari autonòmic de Turisme i director de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana al campament de turisme "Benicásim", de Benicàssim i, en conseqüència, conclús el procediment iniciat per acord del cap del Servici Territorial de Turisme de Castelló, es procedix a l'arxiu de les actuacions.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5515

Data del DOGV
:   18-05-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/5822


Data del document
:   28-02-2007

Organisme emissor
:   Conselleria de Turisme

Tipus de document
:   Resolució

Descriptors 

:   * Agència Valenciana del Turisme

Per no haver sigut possible notificar de forma personal i directa a l'interessat Sr. Cándido Amurgo Mascaró, representant de la mercantil Càmping Benicásim-96, SL, titular del campament de turisme "Benicásim", de Benicàssim, la resolució de baixa de l'esmentat establiment en el Registre General d'Empreses, Establiments i Professions Turístiques de la Comunitat Valenciana, es procedix a la seua publicació en el Diari Oficial de la Comunitat Valenciana, a l'efecte del que disposa l'art. 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 26 d'abril de 2007. La cap de l'àrea de Producte: Isabel Palafox Gámir.  
Vist l'expedient de baixa d'ofici de l'establiment "Càmping Benicásim" siti a la Gran Avinguda núm. 230, de Benicàssim, iniciat pel cap del Servici Territorial de Turisme de Castelló i,  
Atés que:  
1. En data 25 de juliol de 2005, la consellera de Turisme i presidenta de l'Agència Valenciana del Turisme, va acordar com a mesura provisional la clausura immediata del càmping "Benicásim" per detectar-se greus deficiències en matèria de seguretat, concretament en la instal·lació elèctrica, que posava en perill els usuaris.  
2. En data 5 de desembre de 2005, el secretari autonòmic de Turisme i director de l'Agencia Valenciana del Turisme va resoldre sancionar a l'establiment per la comissió d'infraccions administratives molt greus tipificades en els articles 52.3, 51.4 i 51.12 de la Llei 3/1998, de 21 de maig, de la Generalitat, de Turisme de la Comunitat Valenciana.  
3. En data 1 d'agost de 2006 la inspecció adscrita al Servici Territorial de Turisme de Castelló va visitar l'establiment a fi de verificar l'esmena dels elements abans esmentat, fer entrega al titular de la declaració de preus a cumplimentar per a la Guia Turespaña 2007 i informar-los sobre la campanya de reclassificació dels campaments de turisme de la Comunitat Valenciana al Decret 119/2002, de 30 de juliol, del Consell, regulador dels Campaments de Turisme de la Comunitat Valenciana, es va comprovar el següent:  
"El càmping està tancat al públic i presenta estat d'abandó".  
4. El dia 26 de setembre de 2006, es va remetre al Sr. Cándido Amurgo Mascaró representant del càmping Benicásim-96.SL., com a titular i a Vallben, SL com a propietària, l'escrit d'audiència prèvia a la baixa de l'establiment citat per un termini màxim de deu dies, de conformitat amb el que establix l'article 84 de la Llei de Règim Jurídic de les Administracions Públiques i del Procediment Administratiu Comú perquè presentaren aquelles al·legacions i documents que estimaren oportuns en defensa dels seus interessos.   
Igualment, s'indicava que, de no presentar al·legacions, es proposaria la baixa de l'esmentat establiment. Davant de la impossibilitat de la notificació al Sr. Cándido Amurgo Mascaró, es va procedir a realitzar-la per edicte en el Butlletí Oficial de la província de Castelló de 9 de novembre de 2006 i en el tauler d'anuncis de l'Ajuntament de Benicàssim.  
5. El dia 5 d'octubre de 2006, va tindre entrada en el Servici Territorial de Turisme de Castelló l'escrit de la Sra. Lidón Bengochea Vallet, en nom i representació de l'empresa Vallben, SL., propietària del càmping "Benicásim" exposant que no tenia cap al·legació que formular.  
RESOLUCIÓ de 28 de febrer de 2007, del secretari autonòmic de Turisme i director de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana al campament de turisme [2007/5822]Conselleria de TurismeD'altra banda, el Sr. Cándido Amurgo Mascaró, representant de la societat càmping Benicásim-96, SL, titular de l'establiment citat, transcorregut el termini indicat en el fet anterior, després de l'exposició de l'edicte en el tauler d'anuncis de l'Ajuntament de Benicàssim i de la publicació en el Butlletí Oficial de la província de Castelló, l'interessat no ha presentat cap al·legació.  
Als anteriors fets li són d'apliccaió els següents  
Fonaments de dret:  
1. El Decret 119/2002, de 30 de juliol, del Consell, regulador dels Campaments de Turisme de la Comunitat Valenciana establix:  
1r. En l'article 1 que "Queden subjectes al present Decret les empreses i establiments que, dins de l'àmbit territorial de la Comunitat Valenciana, es dediquen a prestar, de forma professional i habitual, allotjament per mitjà de preu en la modalitat de Campaments Públics de Turisme, també denominats Càmpings".  
1r. En l'article 17 que "Tots els campaments de turisme hauran de complir les normes dictades pels òrgans competents en matèria de sanitat i seguretat, mediambiental, règim del sòl i ordenació urbana, així com qualssevol altres disposicions que els afecten."  
2n. En l'article 23 que "Els campaments de turisme hauran, en tot moment, conservar en bon estat les seues instal·lacions i oferir el nivell de servicis d'acord amb la classificació turística obtinguda."  
3r. En l'article 25 que "El tancament del campament dins del període de funcionament haurà de ser comunicat en el termini dels quinze dies següents a què s'haja produït, indicant la seua causa i duració. Quan este excedisca de nou mesos produirà la baixa de l'establiment en l'esmentat Registre."  
2. Els articles 7, 9 i 14.3 de la Llei 3/1998, de 21 de maig, de la Generalitat, de Turisme de la Comunitat Valenciana, quan establixen respectivament que "són empreses d'allotjament turístic aquelles que des d'un establiment obert al públic (?)", que "Els establiments d'allotjament turístic hauran, en tot moment, conservar en bon estat les seues instal·lacions i oferir el nivell de servicis d'acord amb la classificació turística obtinguda", i que "la modalitat i classificació es mantindrà en tant siguen complits els requisits tinguts en compte a l'efectuar aquella, i mentres persistisca el caràcter turístic de l'activitat, podent revisar-se d'ofici o a petició de part, prèvia instrucció de l'oportú expedient. Dita revisió podrà donar lloc a una variació de la seua classificació o la baixa en el corresponent Registro".  
3. Els articles 68 i 69 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el que a la iniciació del procediment d'ofici es referix.  
4. Els articles 82, 83 i 89.5 de la Llei 30/1992, de 26 de novembre, en relació amb l'article 65 de la Llei 3/1998, de 21 de maig. Tots ells referits als informes i el seu valor probatori.  
5. L'article 59.4 de la Llei 30/1992, de 26 de novembre, que establix "quan intentada la notificació, no s'haguera pogut practicar, la notificació es farà per mitjà d'anuncis en el tauler d'edictes de l'ajuntament en el seu últim domicili, en el Boletín Oficial del Estado, de la Comunitat Autònoma o de la província?"  
Per tot el susdit, el secretari autonòmic de Turisme i director de l'Agència Valenciana de Turisme en virtut de les competències conferides per l'article 9.2.i) del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme (DOCV de 13 d'octubre de 2004), resol:  
Donar de Baixa en el Registre General d'Empreses, Establiments i Professions Turístiques de la Comunitat Valenciana, al Càmping "Benicásim", siti en Av. Europa, núm. 23 de Benicàssim, amb signatura CT-CS-4.  
El que es notifica de conformitat amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra esta resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de l'Agència Valenciana del Turisme, en el termini d'un mes, comptat a partir de l'endemà al de la recepció de la notificació, d'acord amb el que establix els articles 114, 115 i 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 28 de febrer de 2007.- El secretari autonòmic de Turisme i director de l'Agència Valenciana del Turisme: Matías Pérez Such.